Domstolens kendelse (Sjette Afdeling) af 21. januar 2020 – Estado do Canadá mod Autoridade Tributária e Aduaneira (anmodning om præjudiciel afgørelse fra Tribunal Tributário de Lisboa – Portugal)
(Sag C-613/18) 1
(Præjudiciel forelæggelse - artikel 99 i Domstolens procesreglement - restriktioner for de frie kapitalbevægelser til eller fra tredjelande - direkte beskatning - juridiske personers indkomstskat – overskud udloddet af hjemmehørende selskaber på det portugisiske område - nedsættelse af beskatningsgrundlaget)
Processprog: portugisisk
Den forelæggende ret
Tribunal Tributário de Lisboa
Parter i hovedsagen
Sagsøger: Estado do Canadá
Sagsøgt: Autoridade Tributária e Aduaneira
Konklusion
Artikel 63 TEUF og 65 TEUF skal fortolkes således, at de er til hinder for en medlemsstats lovgivning som den i tvisten i hovedsagen omhandlede, hvorefter udbytte, der udloddes af et hjemmehørende selskab, undergives beskatning med en sats, der faktisk er højere, når udbyttet modtages af en juridisk person med hjemsted i et tredjeland, som ikke primært udøver handels-, industri- eller landbrugsvirksomhed, end når dette udbytte modtages af en sådan juridisk person, der er hjemmehørende i nævnte medlemsstat. Det forholder sig kun anderledes, såfremt anvendelsen af overenskomsten mellem Canada og Den Portugisiske Republik til undgåelse af dobbeltbeskatning og forhindring af skatteunddragelser for så vidt angår indkomst- og formueskatter, undertegnet den 14. juni 1999, gør det muligt at neutralisere virkningerne af den forskelsbehandling, der følger af nævnte medlemsstats lovgivning, hvilket det tilkommer den forelæggende ret at efterprøve.
____________
1 EUT C 445 af 10.12.2018.